**OPĆINA TOMPOJEVCI**

**VODIČ ZA GRAĐANE**

**PRORAČUN OPĆINE TOMPOJEVCI ZA 2025. GODINU I PROJEKCIJA ZA 2026. I 2027. GODINU**

**UVODNA RIJEČ OPĆINSKOG NAČELNIKA**

Dragi mještani Općine Tompojevci,

Predstavljamo Vam Proračun za građane za 2025. godinu. U njemu je prikazano na koji način Općina Tompojevci prikuplja i investira sredstva. Kako bi Vam omogućili uvid u rad naše Općine i učinili je što transparentnijom, molim Vas posjetite nas na našoj službenoj stranici [www.opcina-tompojevci.hr](http://www.opcina-tompojevci.hr)

Općinski proračun složeni je financijski dokument, te se ovim Vodičem želi na jednostavan i razumljiv način dati uvid u temeljne proračunske pojmove, općinske prihode i rashode, projekte i aktivnosti.

Svrha ovog Vodiča, osim povećanja transparentnosti rada Općine i informiranja mještana o načinu raspolaganja javnim sredstvima je i povećanje interesa javnosti za općinske aktivnosti i projekte te u konačnici i njenoj većoj uključenosti u proračunski proces Općine Tompojevci.

Nadam se da smo u tome uspjeli. Ovaj dokument je namijenjen vama, a mi smo na raspolaganju za sve vaše prijedloge i sugestije.

Općinski načelnik

Milan Grubač

**OPĆENITO O PRORAČUNU**

**ŠTO JE PRORAČUN?**

Proračun je jedan od najvažnijih dokumenata koji se donosi na razini jedinice lokalne samouprave.

Proračun je akt kojim se procjenjuju prihodi i primici te utvrđuju rashodi i izdaci jedinice lokalne samouprave za proračunsku godinu. Uz proračun donosi se i **projekcija** prihoda i primitaka te rashoda i izdataka za **dvije godine unaprijed.**

Propisi kojim su regulirana sva pitanja vezana uz proračun je Zakon o proračunu (Narodne novine 144/21).

**KAKO SE DONOSI PRORAČUN?**

Proračun donosi predstavničko tijelo jedinica lokalne samouprave (Općinsko vijeće Općine Tompojevci).

Proračun se prema Zakonu mora donijeti najkasnije do konca tekuće godine za iduću godinu prema prijedlogu kojeg utvrđuje načelnik i dostavlja predstavničkom tijelu do 15. studenog tekuće godine

Ako se proračun ne donese u roku slijedi:

* Privremeno financiranje
* Raspuštanje Općinskog vijeća i Načelnika
* Prijevremeni izbori za Općinsko vijeće i općinskog Načelnika

**SADRŽAJ PRORAČUNA**

**I Opći dio proračuna sadrži:**

**– sažetak Računa prihoda i rashoda, Računa financiranja, Preneseni višak ili preneseni manjak i Višegodišnji plan uravnoteženja**

**– Račun prihoda i rashoda i Račun financiranja.**

**SažetakRačuna prihoda i rashoda i Sažetak Računa financiranja** sastoji se od

Ukupnih prihoda poslovanja i prihoda od prodaje nefinancijske imovine, ukupnih rashoda poslovanja i rashoda za nabavu nefinancijske imovine, te ukupnih primitaka od financijske imovine i zaduživanja i izdataka za financijsku imovinu i otplate zajmova.

**Račun prihoda i rashoda proračuna** sastoji se od prihoda i rashoda iskazanih prema izvorima financiranja i ekonomskoj klasifikaciji na razini skupine, te rashoda iskazanih prema funkcijskoj klasifikaciji dok se u računu financiranja iskazuju primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.

Ako ukupni prihodi i primici nisu jednaki ukupnim rashodima i izdacima, opći dio proračuna sadrži i **preneseni višak ili preneseni manjak prihoda nad rashodim*a***. Ukoliko nije moguće u jednoj proračunskoj godini podmiriti planirani manjak odnosno utrošiti planirani višak potrebno je donijeti višegodišnji plan uravnoteženja i isti uključiti u proračun.

**II Posebni dio proračuna** sastoji se od plana rashoda i izdataka Općine Tompojevci iskazanih po organizacijskoj klasifikaciji, izvorima financiranja i ekonomskoj klasifikaciji na razini skupine (druga razina), raspoređenih u programe koji se sastoje od aktivnosti i projekata.

**III Obrazloženje proračun*a*** sastoji se od obrazloženja općeg dijela proračuna i obrazloženja posebnog dijela proračuna, te obrazloženja prenesenog manjka odnosno viška proračuna.

Obrazloženje općeg dijela proračuna sadrži obrazloženje:

– prihoda i rashoda, primitaka i izdataka proračuna

– prenesenog manjka odnosno viška proračuna.

Obrazloženje posebnog dijela Proračuna sastoji se od obrazloženja programa koje se daje kroz obrazloženje aktivnosti i projekata zajedno sa ciljevima i pokazateljima uspješnosti.

**PRIHODI I PRIMICI, RASHODI I IZDACI PRORAČUNA PO VRSTAMA**

Prihodi i primici Proračuna prema ekonomskoj klasifikaciji obuhvaćaju:

* prihode poslovanja
* prihode od prodaje nefinancijske imovine
* raspoloživa sredstva iz prethodnih godina

Rashodi i izdaci Proračuna prema ekonomskoj klasifikaciji obuhvaćaju:

* rashode poslovanja
* rashode za nabavu nefinancijske imovine
* izdatke za financijsku imovinu i otplate zajmova

**VAŽNO JE ZNATI!**

Jedno od najvažnijih načela Proračuna je da isti mora biti **uravnotežen = ukupna visina planiranih prihoda i višak/manjak iz predhodnih godina mora biti istovjetan ukupnoj visini planiranih rashoda**



Određeni rashodi mogu se financirati isključivo iz određenih prihoda – namjenski prihodi.

**PRIHODI PRORAČUNA I NJIHOVA NAMJENA**

**Za što se koriste?**

Prihodi od prodaje imovine = isključivo za kapitalna ulaganja (investicije)

Komunalni prihodi = isključivo za komunalne programe

Komunalni doprinos= gradnja objekata i uređaja komunalne infrastrukture

Komunalna naknada = održavanje objekata i uređaja komunalne infrastrukture

Nenamjenski prihodi = (porezi, zakup posl. prostora, ostali prihodi) mogu financirati sve vrste rashoda, a u općini Tompojevci uglavnom se troše za:

* Javne potrebe
* Materijalne rashode Općine
* Pokriće nedostataka komunalnih prihoda u održavanju komunalne infrastrukture (Program održavanje komunalne infrastrukture viši je od prihoda koji se uberu za tu namjenu)

**RASHODI PRORAČUNA**

* Rashodi poslovanja
* Materijalni rashodi
* Financijski rashodi
* Subvencije
* Pomoći unutar općeg proračuna
* Naknada građanima i kućanstvima na temelju osiguranja i druge naknade
* Ostali rashodi
* Rashodi za nabavu nefinancijske imovine

**Dali se proračun može mijenjati?**

Proračun nije „statičan” akt već se, sukladno Zakonu može mijenjati tijekom proračunske godine **„rebalans”. Procedura** izmjena Proračuna istovjetna je proceduri njegova donošenja: „rebalans” predlaže načelnik, a donosi Općinsko vijeće.

Tijekom proračunske godine, a u slučaju da se, zbog nastanka novih obveza za proračun ili promjena gospodarskih kretanja, povećaju rashodi i/ili izdaci odnosno smanjuju prihodi i/ili primici, načelnik može na prijedlog Upravnog odijela obustaviti izvršavanje pojedinih rashoda i/ili izdataka.

**Kako se Općina može zaduživati?**

Općina se može dugoročno zaduživati

* Isključivo za kapitalne investicije
* Investicija planirana u Proračunu
* Prethodna suglasnost Općinskog vijeća
* Suglasnost Vlade RH

Ukupan opseg zaduživanje (godišnja obveza anuiteta po zaduženju Općine kao i anuiteta po danim jamstvima i suglasnostima (trgovačkim društvima i ustanovama Općine) ne smije prelaziti 20% prihoda proračuna (bez prihoda od domaćih i stranih pomoći, donacija, sufinanciranja građana)

Općina se može kratkoročno zaduživati

* Bez posebnih suglasnosti
* Pokriće nelikvidnosti
* Unutar jedne godine

**Općina Tompojevci nema dugoročnih** **zaduženja.**

**PRORAČUN OPĆINE TOMPOJEVCI ZA**

**2025.GODINU**

**I PROJEKCIJA PRORAČUNA ZA**

**2026. I 2027. GODINU**

PRIHODI I PRIMICI, RASHODI I IZDACI PRORAČUNA 2025.

I PROJEKCIJE PRORAČUNA ZA 2026. 2027. GODINU URAVNOTEŽENI SU

**PRIHODI PRORAČUNA ZA 2025.**

|  |  |
| --- | --- |
| PRIHODI PRORAČUNA | Proračun 2025. |
| **6 PRIHODI POSLOVANJA** | **5.785.309,00** |
| 61 Prihodi od poreza | 342.518,00 |
| 63 Pomoći iz inozemstva (darovnice) i od subjekata unutar opće države | 4.806.756,00 |
| 64 Prihodi od imovine | 563.300,00 |
| 65 Prihodi od administrativnih pristojbi i po posebnim propisima | 69.575,00 |
| 66 Ostali prihodi | 2.500,00 |
| 68 Ostali prihodi | 660,00 |
| **7 PRIHODI OD PRODAJE NEFINANCIJSKE IMOVINE** | **31.250,00** |
| 71 Prihodi od prodaje neproizvedene imovine | 17.470,00 |
| 72 **Prihodi od prodaje proizvedene dugotrajne imovine** | 13.780,00 |
| **6+7 UKUPNO:** | **5.816.559,00** |
| **Raspoloživa sredstva iz prethodnih godina za pokriće manjka prihoda** | **20.000,00** |

1. Prihodi poslovanja obuhvaćaju:

1a) Prihodi od poreza obuhvaćaju poreze koji su isključivi prihod Općine Tompojevci propisani Odlukom o porezima.

1b) Prihodi od pomoći iz inozemstva (darovnice) i od subjekata unutar opće države uključuju prihode od pomoći iz državnog proračuna, pomoći iz županijskog proračuna, pomoći od ostalih subjekata unutar opće države (HZZ-a, HZZO-a), kapitalne pomoći iz državnog proračuna i od ostalih izvanproračunskih korisnika državnog proračuna (Fond za zaštitu okoliša) i kapitalne pomoći iz državnog proračuna temeljem prijenosa EU sredstava.

1c) Prihode od imovine čine prihodi od financijske imovine (kamate na depozit po viđenju i zatezne kamate) i Prihodi od nefinancijske imovine (naknada od koncesije i pravo služnosti, prihod od zakupa i iznajmljivanja imovine, spomenička renta, legalizacija objekata, naknada za eksploataciju mineralnih sirovina)

1d) Prihodi od administrativnih pristojbi i po posebnim propisima, u koje se ubrajaju prihodi od administrativnih pristojbi (po Odluci vijeća, upravne pristojbe), prihodi po posebnim propisima (vodni doprinos, šumski doprinos, komunalne naknade i komunalni doprinos, grobna naknada)

1e) Ostali prihodi (prihodi ovršnog postupka za komunalnu naknadu)

1. Prihodi od prodaje nefinancijske imovine

2a) prihod od prodaje zemljišta u vlasništvu RH

2b) prihod od prodaje proizvedene dugotrajne imovine

**RASHODI PRORAČUNA ZA 2025.**

|  |  |
| --- | --- |
| RASHODI PRORAČUNA | Proračun 2025. |
| **3 RASHODI POSLOVANJA** | **1.814.078,00** |
| 31 Rashodi za zaposlene | 540.700,00 |
| 32 Materijalni rashodi | 978.233,00 |
| 34 Financijski rashodi | 6.370,00 |
| 36 Pomoći dane u inozemstvo i unutar opće države | 123.885,00 |
| 37 Naknade građanima i kućanstvima na temelju osiguranja i druge naknade | 68.630,00 |
| 38 Ostali rashodi | 96.260,00 |
| **4 RASHODI ZA NABAVU NEFINANCIJSKE IMOVINE** | **4.022.481,00** |
| 41 Rashodi za nabavu neproizvedene imovine | 2.000,00 |
| 42 Rashodi za nabavu proizvedene dugotrajne imovine | 4.020.481,00 |
| **UKUPNI RASHODI (3+4)** | **5.836.559,00** |

1.Rashodi poslovanja obuhvaćaju

1a) Rashodi za zaposlene čine rashodi za plaće (sredstva za plaće djelatnika općinske uprave, projekta zaželi i javnih radova), doprinosi za plaće (planirane obveze na ime doprinosi iz i na plaće), te ostali rashodi za zaposlene (rashodi za materijalna prava temeljem Pravilnika o materijalnim pravima djelatnika).

1b) Materijalni rashodi obuhvaćaju rashode za usluge. Naknade troškova zaposlenima (službena putovanja, naknade za prijevoz za dolazak na posao i s posla, stručno usavršavanje zaposlenima i ostale naknade troškova zaposlenima). Rashodi za materijal i energiju (uredski materijal, materijal i sirovine, energija, materijal i dijelovi za tekuće i investicijsko održavanje, sitan inventar i auto gume i sl.) Rashodi za usluge (usluge telefona i pošte, tekućeg investicijskog održavanje, usluge promidžbe i informiranja, komunalne usluge, zdravstvene i veterinarske usluge, računalne i ostale usluge). Naknade troškova osobama izvan radnog odnosa (stručno osposobljavanje) te ostali nespomenuti rashodi poslovanja (naknade za rad predstavničkih i izvršnih tijela, povjerenstva i sl., premija osiguranja, reprezentacija, članarina, pristojbe, naknade i ostali nespomenuti rashodi poslovanja).

1c) U okviru Financijskih rashoda planirani su rashodi za bankarske usluge i usluge platnog prometa, kamate i ostale nespomenute financijske rashode.

1d) Subvencije se odnose na program potpore u poljoprivredi i gospodarstvu.

1d) Pomoći dane u inozemstvo i unutar opće države odnose se na Ugovor o sufinanciranju provedbe medijske kampanje borbe protiv ovisnosti i duhanskim proizvodima, alkoholu i drogama na području VSŽ i projekt besplatnog organiziranja prijevoza umirovljenika, predškolski odgoj i osnovnoškolsko obrazovanje, prijenos sredstava za rad proračunskog korisnika, (RA TINTL) , sufinanciranje izgradnje ceste Mikluševci-Čakovci i parkirališta uz GKG Mikluševci, sufinanciranje izrade projektne dokumentacije za rekonstrukciju vodovodnu mreže u Berku i Mikluševcima.

1e) Naknade građanima i kućanstvima obuhvaćaju rashode na ime pomoći i naknada iz Socijalnog programa. Stipendiranje svih studenata preddiplomskih i diplomskih, stručnih i sveučilišnih studija, sufinanciranje linijskog prijevoza putnika.

1f) Ostali rashodi **-** Donacije (naknade za rad udruga u kulturi, sportu, javne potrebe ostalih udruga, razvoj civilnog društva, , financiranje političkih stranaka i sl.)

2. Rashodi za nabavu nefinancijske imovine

2a) Rashodi planirani za nabavu proizvedene dugotrajne imovine odnose se na rashode za nabavu proizvedene dugotrajne imovine obuhvaćaju: rashode za građevinske objekte (izgradnju i opremanje dječjeg vrtića u Tompojevcima, izgradnju i opremanje dječjeg igrališta u Bokšiću, radovi na sportskoj svlačionici i izgradnja parkrališta Tompojevci, izgradnja boćališta i višenamjenskog sportskog igrališta u Tompojevcima, rekonstrukciju ceste Radićeva ulica Bokšić rekonstrukcija stanova u Čakovcima, sanacija korita Berave, izgradnja doma kulture u Čakovcima, izgradna društvenog doma u Mikluševcima postavljane video nadzora na PG groblju Berak, projektna dokumentacija za turistički posjetiteljski centar Kercel u Čakovcima).

**PRORAČUN PO PROGRAMIMA**

**Program Općinsko vijeće** - obuhvaća sredstva za redovan rad Općinskog vijeća (naknade vijećnicima i političkim strankama, reprezentacija) i rashode za izbore predstavničkih tijela.

**Program mjesna samouprava** - obuhvaća sredstva za rad mjesnih odbora (režijski troškovi po objektima mjesnih odbora i održavanje istih, naknade za rad vijeća mjesnih odbora).

**Program ured načelnika** – obuhvaća rashode za redovnu djelatnost u Uredu općinskog načelnika (uključuje rashode za dužnosnike, službena putovanja, troškove reprezentacije, režijske rashode, tekuće pomoći i sl.).

**Program programi i projekti** – obuhvaća projekt zaželi (uposleni djelatnici koji pružaju pomoć starijoj populaciji) demografsku obnovu (sufinanciranje prve nekretnine – obiteljske kuće),Interreg Hrvatska -Srbija (uređenje korita Berave), Interreg Hrvatska -Mađarska (rekonstrukcija doma kulture Čakovci)

**Program dani stradanja** - program obuhvaća rashode protokola stradalih i nestalih u domovinskom ratu na području općine.

**Program dani općine** – obuhvaća obilježavanje dana povratka na naše područje nakon domovinskog rata (odnosi se na rashode za reprezentaciju i rashode protokola).

**Program građevinski objekti** – odnose se na izradu projektne dokumentacije Kercel dovršetak izgradnje i opremanje dječjeg vrtića Tompojevci, opremanje zgrade društvene i javne namjene u Čakovcima, kupovina zgrade u Čakovcima (bivša banka) i zemljišta u Čakovcima, projektne dokumentacije za rekonstrukciju vodovodnu mreže u Berku i Mikluševcima. izgradnju ceste Mikluševci-Čakovci parkirališta uz GKG Mikluševci,

**Program prostorno uređenje i unapređenje stanovanja –** obuhvaća rashode za izmjene i dopune Prostornog plana općineTompojevci

**Program obrazovanje –** obuhvaća rashode za stipendiranje svih studenata preddiplomskih i diplomskih, stručnih i sveučilišnih studija.

**Program obilježavanje Državnih blagdana** odnosi se na rashode za reprezentaciju i rashode protokola.

**Program strateško planiranje** – rashodi se odnose na kupovinu i sadnju sadnica po ulicama u svim naseljima općine, te izradu Plana rasvjete i akcijskog plana gradnje vanjske rasvjete i izradu Strategije zelene urbane obnove.

**Program Društveni centri -**obuhvaća rashode za izgradnju kulturnog centra Mikluševci, rekonstrukcijusportske svlačionice Berak, Mikluševci, Tompojevci i konzultantske usluge

**Program javna uprava i administracija** - rashodi se odnose na rashode za zaposlene, rashode za službena putovanja, premije osiguranja, reprezentaciju, režijske rashode i sl.

**Program socijalna skrb** - pomoć za podmirenje troškova stanovanja, ostale pomoći obiteljima i kućanstvima (sufinanciranje borbe protiv ovisnosti alkohola, duhana i droge, pomoći za novorođenu djecu, jednokratne pomoći, potpore roditeljima za djecu od prve godine života do šeste godine (polaska u prvi razred OŠ), sufinanciranje karata za prijevoz srednjoškolaca, naknadu za kupovinu obrazovnog materijala za učenike OŠ, božićne pakete za djecu do 14. godina), isplatu božićnice umirovljenicima sa manjim mirovinama

**Program održavanje komunalne infrastrukture** - ovaj program uključuje sljedeće aktivnosti: održavanje nerazvrstanih cesta, rashodi se odnose na komunalne usluge (čišćenje nerazvrstanih cesta u zimskom periodu, redovno održavanje nerazvrstanih cesta uređenje poljskih puteva), održavanje građevine i uređaja javne namjene, održavanje javne rasvjete, održavanje javne površine na kojima nije dopušten promet motornim vozilima(sanacija pješačkih staza) održavanje javnih zelenih površina i groblja, deratizacija i dezinsekcija, veterinarsko-higijeničarski poslovi i održavanje čistoće javnih površina (postavljanje koševa i uklanjanje otpada).

**Program građenja komunalne infrastrukture** - rashod se odnosi na rekonstrukciju cesta, izgradnju i opremanje dječjeg igrališta u naselju Bokšić, priključak vode i postavljanje video nadzora na PG Berak, postavljanje sustava javnih električnih biciklova i sustav mjerenja čistoće zraka, izrada troškovnika i izgradnja bočališta u Tompojevcima,te izgradnja parkirališta u Mikluševcima, Čakovcima Tompojevcima i Berku.

**Program promicanje kulture** – obuhvaća kulturne manifestacije i kulturno umjetnički amaterizam, poticanje kulturne djelatnosti, njegovanje tradicije i običaja.

**Program sport i rekreacija** – obuhvaća poticanje sportske djelatnosti kroz nogometne klubove i ostale sportske udruge.

**Program javne potrebe ostalih udruga** -obuhvaća poboljšanje uvjeta u okviru brige za djecu i mlade, braniteljsku populaciju, te osobe treće životne dobi i drugi.

**Program razvoj civilnog društva** - odnosi se na redovno financiranje udruga (jačanje razvoja ruralnih prostora općine Tompojevci putem suradnje s drugim JLS i organizacijama, vjerske zajednice i udruga potrošača).

**Program predškolski odgoj, osnovno, srednje i visoko obrazovanje** – odnosi se na sufinanciranje redovitog programa predškolskog odgoja, na kupovinu materijal za čišćenje i održavanje osnovne škole, motorni benzin za održavanje travnjaka u osnovnim i područnim školama, sufinanciranje jaslica i potporu roditeljima za prijevoz djece u predškolu. kao i provođenje projekta edzkativnih, kulturnih i sportskih aktivnosti djece predškolske dobi djece od I. do IV. Razreda osnovne škole.

**Program nacionalne manjine** – obuhvaća redovan rad tijela nacionalnih manjina, očuvanje običaja i njegovanje jezika nacionalnih manjina i opremanje prostora za nacionalne manjine.

**Program gospodarstvo** – rashodi se odnose na odvoz uginule stoke,na potpore poljoprivrednicima i obrtnicima (sufinanciranje kamata)

**Program zaštite i spašavanja** – obuhvaća naknade za rad civilne zaštite, izdvajanje 4,9% od vlastitih sredstava za rad DVD-a, sufinanciranje Hrvatske gorske službe spašavanja i obveza izdvajanja iz proračuna 0,7% od vlastitih sredstava za rad Crvenog križa.

**Program zaštite okoliša** - rashodi se odnose na odvoz animalnog otpada i saniranje novonastalih divlje deponija, održavanje reciklažnog dvorišta (režijske troškove, investicijsko održavanje, zbrinjavanje opasnog otpada i sl)

**Program javni radovi** – odnose se na javne radove ( paća djelatnika javnih radova, materijal i strojevi za održavanje zelenih površina i sl.).

PROJEKCIJA PRORAČUNA ZA 2026. I 2027. GODINU

|  |  |  |
| --- | --- | --- |
| PRIHODI PRORAČUNA | Projekcija proračuna 2026. | Projekcija proračuna 2027. |
| **6 PRIHODI POSLOVANJA** | **5.051.773,00** | **4.216.498,00** |
| 61 Prihodi od poreza | 445.905,00 | 418.543,00 |
| 63 Pomoći iz inozemstva (darovnice) i od subjekata unutar opće države | 3.969.833,00 | 3.142.471,00 |
| 64 Prihodi od imovine | 563.300,00 | 575.590,00 |
| 65 Prihodi od administrativnih pristojbi i po posebnim propisima | 69.575,00 | 76.424,00 |
| 66 Ostali prihodi | 2.500,00 | 2.750,00 |
| 68 Ostali prihodi | 660,00 | 720,00 |
| **7 PRIHODI OD PRODAJE NEFINANCIJSKE IMOVINE** | **0,00** | **0,00** |
| 71 Prihodi od prodaje neproizvedene imovine | 0,00 | 0,00 |
| 72 **Prihodi od prodaje proizvedene dugotrajne imovine** | 0,00 | 0,00 |
| **6+7 UKUPNO:** | **5.051.773,00** | **4.216.498,00** |
| **Raspoloživa sredstva iz prethodnih godina za pokriće manjka prihoda** |  |  |

|  |
| --- |
|  |

**RASHODI PROJEKCIJE PRORAČUNA ZA 2026. I 2027. GODINU**

|  |  |  |
| --- | --- | --- |
| RASHODI PROJEKCIJE PRORAČUNA | Projekcija proračuna 2026. | Projekcija proračuna 2027. |
| **3 RASHODI POSLOVANJA** | **1.128.752,00** | **1.112.896,00** |
| 31 Rashodi za zaposlene | 575.810,00 | 304.688,00 |
| 32 Materijalni rashodi | 369.067,00 | 605.590,00 |
| 34 Financijski rashodi | 6.370,00 | 7.005,00 |
| 35 Subvencije | 23.920,00 | 24.140,00 |
| 36 Pomoći dane u inozemstvo i unutar opće države | 37.615,00 | 41.376,00 |
| 37 Naknade građanima i kućanstvima na temelju osiguranja i druge naknade | 68.630,00 | 75.493,00 |
| 38 Ostali rashodi | 71.260,00 | 78.744,00 |
| **4 RASHODI ZA NABAVU NEFINANCIJSKE IMOVINE** | **3.923.021,00** | **3.103.602,00** |
| 42 Rashodi za nabavu proizvedene dugotrajne imovine | 3.923.021,00 | 3.103.602,00 |
| 45 Rashodi za dodatna ulaganja na nefinancijsku imovinu | 0,00 | 0,00 |
| **UKUPNI RASHODI (3+4)** | **5.051.773,00** | **4.216.498,00** |

**Važni kontakti i korisne informacije:**

Kontakt telefon: 032 514-184, 514-185.

Internet adresa: [www.opcina-tompojevci.hr](http://www.opcina-tompojevci.hr)

E-mail adresa za izravnu komunikaciju sa Općinskim načelnikom, te Jedinstvenim upravnim odjelom : [opcina-tompojevci@vk.t-com.hr](mailto:opcina-tompojevci@vk.t-com.hr)